Case ID: 1192100
Sentence 2: İş üzrə şahid qismində dindirilmiş Binəqədi RPİ-nin 5-ci polis bölməsinin əməliyyat müvəkkili Şahid2 ifadə verərək göstərmişdir ki, xx xxxxxx 2019-cu il tarixdə Elçin adlı şəxsin mütəmadi olaraq narkotik vasitələri əldə edib üzərində saxlaması və satışı ilə məşğul olması barədə daxil olmuş əməliyyat məlumatını yoxlamaq məqsədilə əməliyyat tədbirlərinin keçirilməsi barədə qərar qəbul olunmuş və buna görə də ondan və 5-ci polis bölməsinin əməliyyat müvəkkili Şahid1 ibarət əməliyyat qrupu təşkil olunmuş, o, Coşqunla birlikdə məlumat əsasında xx xxxxxx 2019-cu il tarixdə saat 18:00 radələrində Bakı şəhəri, Binəqədi rayonu, S.S.Axundov küçəsində yerləşən parka gedərək orada əməliyyat mövqeyi seçmiş, həmin vaxt onlar Elçin adlı şəxsin əlamətləri ilə üst-üstə düşən bir nəfər şəxsin orada olduğunu, özünü şübhəli apardığını görmüş, həmin şəxsə yaxınlaşmış, xidməti vəsiqələrini göstərib özlərini təqdim etmiş, Elçin adlı şəxsə üzərində narkotik vasitə olması barədə məlumat aldıqlarını bildirmiş, üzərinə baxış keçirilməsi üçün 5-ci polis bölməsinə dəvət etmişlər, sonuncu heç bir etiraz etmədən onlarla birlikdə Binəqədi RPİ-nin 5-ci PB-nə gəlmiş, bölmədə üzərinə baxış keçiriləcək şəxsin şəxsiyyəti müəyyən edildikdə həmin şəxsin Bakı şəhəri, Yasamal rayonu, Qədirli küçəsi ev 125-də qeydiyyatda olan Təqsirləndirilən şəxs olması təsdiq olunmuş, Elçin 5-ci polis bölməsində xidməti iş otaqlarının birinə dəvət edilmiş, həmin otaqda onlardan başqa Binəqədi RPİ-nin 5-ci PB-nin təhqiqatçısı, polis baş leytenantı Elvin Tanarverdiyev, Binəqədi RPİ-nin ekpert-kriminalisti Fuad Cəbrayılov və 11 saylı Vəkil bürosunun vəkili İqbal Həsənov olmuş, Elvin Tanarverdiyev baxış keçirilən zaman video çəkilişdən istifadə ediləcəyini bildirmiş, xx xxxxxx 2019-cu il tarixdə saat 19:00-dan etibarən şübhəli kimi gətirilən Təqsirləndirilən şəxs üzərinə baxış keçirilməyə başlandığını elan etmiş və baxışda iştirak edən hər kəs özü haqqında məlumat verdikdən sonra Elvin Tanarverdiyev Təqsirləndirilən şəxs üzərində qeyri-qanuni maddə və ya əşya olduğu halda çıxarıb təqdim etməsini bildirmiş, Elçin əynindəki tünd göy rəngli qış gödəkçəsinin sağ yan cibindən 1 ədəd elekton tərəzini, qış gödəkçəsinin sol yan cibindən 1 ədəd 10 manatlıq, 4 ədəd 1 manatlıq əskinazlar və 1 ədəd qara rəngli alışqan, əynindəki tünd göy rəngli cins şalvarın arxa sağ cibindən 1 ədəd qara rəngli qatlanan bıçaq, qış gödəkçəsinin sol döş cibindən içərisində 3 ədəd şəffaf rəngli sellofana bükülmüş bükülü və 1 ədəd şəffaf rəngli ağzı bağlanan sellofan olan 1 ədəd ağ rəngli kağızbükülünü çıxarıb masanın üzərinə qoymuş, Elçindən bükümlərin içərisində nə olduğunu soruşduqda Elçin həmin bükümlərin içərisində narkotik maddə “heroin” və psixotrop maddə olan metamfetamin olduğunu və həmin maddələri xx xxxxxx 2019-cu il tarixdə səhər saatlarında Nəsimi rayonunda, “Kubinka” adlanan yerdə, üzdən tanıdığı, lakin adını bilmədiyi şəxsdən 150 manata aldığını, şəxsi istifadəsi üçün saxladığını, bıçağı mütəmadi olaraq üzərində gəzdirdiyini, elektron tərəzidən narkotik vasitədən istifadə edən zaman onun çəkisini müəyyən etmək üçün istifadə etdiyini bildirmiş, daha sonra Təqsirləndirilən şəxs üzərinə baxış keçirilmiş, baxış zamanı sonuncunun üzərindən başqa heç bir qanunsuz maddə və ya əşya aşkar olunmamış, bundan sonra baxış iştirakçılarının iştirakları ilə Təqsirləndirilən şəxs üzərindən aşkar olunmuş kütlə olan narkotik vasitə heroin, psixotrop maddə olan metamfetamin, 1 ədəd bıçaq və 1 ədəd elektron tərəzi qablaşdırılaraq möhürlənmiş və iştirakçılar tərəfindən imzalanmış, bu barədə protokol tərtib olunaraq iştirakçılara ucadan oxunmuş, iştirakçılar və onun tərəfindən həmin protokolun doğruluğu imzalarla təsdiq edilmişdir.